Parada, Outeiro de Rei

San Xoán de Parada é unha parroquia do concello de Outeiro de Rei na comarca de Lugo, na provincia de Lugo. No ano 2007 tiña 95 habitantes, deles 51 eran homes e 44 eran mulleres, o que supón unha diminución de 2 habitantes en relación ao ano anterior, 2006.

 Historia 
A primeira mención da parroquia aparece no testamento maior de Odoario (ano 747), como Villa Parata cum ecclesia sancti Inhoanis constipata de familia mea pro suis terminis ab integro. Posteriormente cítase a súa igrexa en varios inventarios de bens da catedral de Lugo, así como nun privilexio de Afonso III (897), o chamado Caelicolae.

 Patrimonio 
Conxunto de 10 mámoas localizadas no monte e un menhir gravado. Na canteira de pedra das Penas de Raposo, hoxe pechada, apareceu unha alabarda de sílex do período megalítico. Aquí localízanse os castros das Croas e Sampaio, e as casas señoriais de Gondai e Sampaio (do século XVII e reformada en 1856).

Na parroquia sitúase a Ponte Colgante de Parada que dá acceso á Insua de Seivane, tamén coñecida como Insua de Arriba, que conta cunha área recreativa e un refuxio de pescadores.

 Festas 
 San Xoán, no mes de xuño.

 Lugares e parroquias 
 Lugares de Parada 

 Parroquias de Outeiro de Rei 

 Notas 

 Véxase tamén 
 Outros artigos 
 Lugares de Outeiro de Rei

 Ligazóns externas 
 Parada na web do concello de Outeiro de Rei 

Categoría:Parroquias de Outeiro de Rei
Categoría:Parroquias de Galicia baixo a advocación de san Xoán